תמי אסולין

תמי אסולין (נולדה ב-8 ביוני 1970) היא משוררת, אמנית ויוצרת ישראלית.

ביוגרפיה 
אסולין נולדה בתל אביב. היא חירשת מלידה. רקדה בלהקת קול ודממה, להקת מחול מודרני אשר רקדו בה רקדנים חירשים ושומעים במשותף, והייתה חברה בקבוצת התיאטרון והתנועה "עשר אצבעות", תיאטרון של אנשים חירשים בהובלת הבמאי חמד שולברג. בהצגה "בית ברנרדה אלבה" בהפקת התיאטרון, גילמה את תפקידה של אדלה.

למדה אמנות בהמדרשה לאמנות והוראת מחול בסמינר הקיבוצים. לימדה תיאטרון בבית הספר כי"ח ומלמדת כיום בתיכון מקיף יהוד.

פרסמה שלושה ספרי שירה. ספרה האחרון, "יםFa" אשר פורסם בשנת 2018 בהוצאת מעין, הוא הספר השירה הראשון בעולם שנכתב בתחביר "Fa" של קהילת החירשים.

אסולין מופיעה במופעי פרפורמנס הכוללים שימוש בשפת הסימנים הישראלית. את המופעים מקיימת אסולין בצוותא עם יוצרים שונים, ביניהם שחקנים, זמרים, אמנים ומשוררים.

באפריל 2022 הוצג סרטה 'אייל מאוהב' במסגרת פסטיבל אפוס - סרטים בעקבות משוררים בסינמטק תל אביב 

בשנת 2022 הוציאה היוצרת יעל בירנבאום "יעל ופתק" סינגל כפול שבו הלחינה וביצעה שניים משירה של אסולין: 'באס של הלב / חיה גוף חופשי' .

חיים אישיים

נשואה לשוקי אסולין, מורה ובמאי חירש. היא שיחקה בהצגתו "קצפת" שהוצגה בפסטיבל עכו. לזוג שני ילדים והם מתגוררים בחולון.

ספריה 
 רוצה ספר שירים, הוצאה עצמית, 1990
 עץ אלף העלים ספר שירים, עריכה: רבקה אסא, הוצאת תמוז, 1994
 יםFa ספר שירים, הוצאת מעין, עורכים: רועי צ'יקי ארד, יעל בירנבאום, גל נאור, 2018

מיצירתה 
 אשבטן, סרט קצר, תסריט: תמי אסולין, בימוי: וידי בילו, בחסות קרן גשר לקולנוע רב תרבותי, 2018
 בראשית, מופע פרפורמנס, בשיתוף אמנית ציור הגוף נועם הינדן. המופע הוצג בפסטיבל אמנות חירשת באיטליה
 עץ אשה, מופע פרפורמנס, דואט עם השחקן מורדי וויס

קישורים חיצוניים

 גילה מצא למפל, שוקולד ונמשים, מעריב, 20 במרץ 1991.
 איילת קליין כהן, "השירה יוצאת מתוכי לפני שאני כותבת אותה", ישראל היום, 2018.
 סיון קלינגבייל, "יום בחיי תמי אסולין, משוררת שכותבת שירה בשפת הסימנים", הארץ, 2019.
 על הסרט אשבטן, באתר IMDb 
  
  אשבטן: טריילר, בעמוד הפייסבוק של קרן גשר לקולנוע רב תרבותי.
  , ערוץ עשר עם תמי אסולין והמתורגמנית דנה נריה.
  תמי מסמנת את שירו של אורי קרין, "א-נחנו" / חוֹלֶקֶט.
צקי טאוט, אשת השנה בספרות, מתוך: אנשי השנה של קרן משפחת רודרמן, אתר thepositiv
רותי זוארץ, המשוררת החירשת שרוקדת את הדממה, אתר "שווים", 16 בינואר 2022
אביה בן דוד, השאלון עם המשוררת והיוצרת תמי אסולין, מגזין פרימדונה, 20 במאי 2023

הערות שוליים 

משוררות כותבות עברית
משוררים כותבי עברית
משוררות ישראליות
משוררים ישראלים
בוגרות המדרשה לאמנות
בוגרי המדרשה לאמנות
בוגרות סמינר הקיבוצים
בוגרי סמינר הקיבוצים
סגל בתי ספר של כל ישראל חברים
חירשות ישראליות
חולון: אישים
אמניות ישראליות
נשות חינוך ישראליות
אנשי חינוך ישראלים
ישראליות שנולדו ב-1970
ישראלים שנולדו ב-1970